РЕШЕНИЕ НА КОМИСИЯТА
от 21 юни 2007 година
относно държавна помощ C 17/2006 (ex N 3/2006) - помощ за обучение в полза на Autoeuropa - Automóveis Lda., Португалия
(нотифицирано под номер C(2007) 3130)
(само текстът на португалски език е автентичен)
(Текст от значение за ЕИП)
(2007/583/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност, и по-специално член 88, параграф 2, първа алинея от него,
като взе предвид Споразумението за Европейското икономическо пространство, и по-специално член 62, параграф 1, буква а) от него,
като покани заинтересованите страни да представят мненията си в съответствие с посочените по-горе разпоредби (1) и като взе предвид техните мнения,
като има предвид, че:
I. ПРОЦЕДУРА
(1)
С писмо от 27 декември 2005 г. (заведено като получено на 4 януари 2006 г.) Португалия уведоми Комисията за своето намерение да предостави помощ, възлизаща на 3 552 423 EUR, на Autoeuropa - Automóveis Lda („Autoeuropa“) във връзка с проект за обучение, който предприятието желае да изпълни. С писмо от 31 януари 2006 г. Комисията поиска допълнителна информация, на което Португалия отговори с писмо от 9 март 2006 г. (заведено като получено на 23 март).
(2)
С писмо от 16 май 2006 г. Комисията информира Португалия за решението си да открие процедурата, посочена в член 88, параграф 2 от Договора за ЕО, по отношение на помощта. С писмо от 31 август 2006 г. португалските органи представиха своите мнения в съответствие с тази процедура.
(3)
Решението на Комисията да открие процедурата беше публикувано в Официален вестник на Европейския съюз (2). Комисията покани заинтересованите страни да представят мненията си.
(4)
Комисията получи мнения от заинтересованите страни. Тя ги препрати на португалските органи, на които предостави възможност за отговор. Мнението на Португалия бе получено с писмо от 13 ноември 2006 г. С писмо от 2 февруари 2007 г. Комисията поиска допълнителна информация от Португалия.
II. ОТТЕГЛЯНЕ НА УВЕДОМЛЕНИЕТО
(5)
С писмо от 4 май 2007 г. Португалия информира Комисията, че помощта, за която е уведомена, няма да бъде приложена поради факта, че Autoeuropa е изменило проектA си за обучение и следователно уведомлението вече няма значение.
(6)
Комисията отбелязва, че съгласно член 8 от Регламент (ЕО) № 659/1999 на Съвета (3) съответната държава-членка може да оттегли уведомлението в разумен срок, преди Комисията да вземе решение относно помощта. Съгласно член 8, параграф 2 в случаите, в които Комисията е открила официалната процедура по разследване, Комисията трябва да закрие процедурата.
(7)
Вследствие на това Комисията реши да закрие официалната процедура по разследване, предвидена в член 88, параграф 2 от Договора за ЕО, по отношение на съответната помощ, тъй като Португалия е оттеглила уведомлението си.
ПРИЕ НАСТОЯЩОТО РЕШЕНИЕ:
Член 1
Съгласно член 88, параграф 2 от Договора за ЕО и имайки предвид факта, че Португалия е оттеглила уведомлението си, Комисията закрива официалната процедура по разследване по отношение на помощта за обучение, която Португалия възнамеряваше да предостави на Autoeuropa - Automóveis Lda.
Член 2
Адресат на настоящото решение е Португалската република.
Съставено в Брюксел на 21 юни 2007 година.